
Premier Evelyn Wever-Croes: 


FLEXIBILISACION DI MEDIDANAN 
ENTRANTE DIALUNA 14 DI DECEMBER 


Durante Conferencia di Prensa diahuebs anochi pa duna 
e ultimo desaroyonan di Covid na Aruba y riba e maneho di 
esaki, Prome Minister Evelyn Wever-Croes a elabora riba e 
flexibilisacion di medidanan cu lo bin na vigor entrante dialuna 
14 di december 


E cantidad di casonan cu nos tin awe, nos ta mira cu siman 
aki nos a conoce un averahe di 12 caso nobo pa dia. Esaki ta 
un 10% positivity rate, dus di e cantidad di testnan cu ta wordo 
haci 10% ta positivo. Lamentablemente nos tin 46 persona cu 
a fayece y tawata tin e virus aki. Na hospital nos tin 10 persona 
interna. Ora nos mira e cantidad nan aki nos por bisa cu nos 
ta manehando e crisis y ohala por mantene asina aki, Prome 
Minister a subraya. 


Siman pasa a anuncia medidanan nobo pa motibo cu tawata 
tin un crecemento den e total di casonan pa dia. Na momento 
cu e casonan pa dia aumenta, pasonan mester wordo tuma pa 
frena. Despues di e cambionan aki, por nota miho resultado y 
como consecuencia a revisa e medidanan y haci cambionan 
pa flexibilisa. E cambionan ta lo siguiente: 


. Musico: Musiconan cu ta den un toca den banda paden 
den un establecimento por bay te cu 5 persona riba scenario 
y si ta pafo te cu 10 persona. E demas di reglanan a keda 
igual. E musiconan ta keda responsabel pa para e musica na 
momento cu e personanan ta lanta balia. 

. Deporte: Deporte por cu publico, si ta paden ta 30 
persona y si ta pafo ta 60 persona. Akinan tur regla di tapaboca 
y distanciamento ta sigui na vigor. Un apelacion ta bay na 
tur esnan cu ta bay mira weganan, pa keda trankil sin bira 
emocional y cuminsa papia hopi duro of grita cu por cuasa 
riesgo. Na tur e personanan aki: aunke ta bisti tapaboca toch 














purba di wanta e emocion poco y no bay over na grita duro 
pasobra esaki ta riesgoso. 

. Personanan cu ta drenta tienda y supermercadonan of 
otro establecimento: Aki pa famia por bay 2 adulto y muchanan 
bouw di 15 aña. Dus un mama y tata cu 2 yiu bou di 15 aña lo 
por drenta un establecimento hunto. Si emuchanan ta ariba 
15 aña, e no lo por drenta cu mama y tata pasobra esaki ta 
considera 3 adulto. 


E flexibilisacion di e medidanan aki lo wordo implementa den 
e siguiente decreto ministerial y lo drenta na vigor entrante 
dialuna 14 di december. 

Premier Evelyn Wever-Croes: 


FIESTANAN CLANDESTINO NO TA PERMITI 


“Ban purba wanta un poco mas y mira con nos ta logra sali 
di berdad for di e crisis” 

















Un tema cu sigur ta hopi preocupante ta e fiestanan clandestino 
€ uta tumando luga durante e pandemia y medidanan na vigor. 
Crisis Team ta consciente cu tin hende cu ta organisa fiesta 
rond na casnan di famia. Prome Minister Evelyn Wever-Croes 
durante Conferencia di Prensa diahuebs anochi a enfatisa y 
recorda tur hende cu fiestanan clandestino no ta permiti. Haci 
fiesta y cobra pa entrada ta contra ley y si autoridad haña sa 
esaki nan lo actua y cu man duro. 


Fiestanan cu no ta cobra p'e, por ehempel fiesta di hacimento 
di aña na unda ta invita hende na cas, por acepta esey 
contal cu aplica reglanan vigente y no bira un fiesta grandi. 
Distanciamento ta importante y ta depende di e grandura 
di cas cuanto hende e por carga sigueindo e reglanan di 
distanciamento social. Ta permiti un cantidad di 30 persona 30 


si ta paden y e cas ta hopi grandi y 60 pafo si e cura ta hopi 
grandi. 


Si e cas of cura no ta hopi grandi, e ora ta conta e limite na 
unda bo por tene nan cu e distanciamento rekeri cu ta 1.5 
meter di distancia di otro. 


Den e proximo dianan lo duna mas tips y conseho di con si nos 
por celebra e temponan di pasco y aña nobo y con si nos por 
ricibi bishitanan na cas y goza poco di e ambiente di fin di aña. 


“Pa fiestanan clandestino mi kier haci un apelacion riba un y 
tur, un cos e crisis aki a demostra nos ta cu e ta un enemigo 
invisibel y cruel pasobra ta hopi hende a fayece cu tawata tin 
e virus aki. Si awe nos sigui haci manera cos cu e no ta un 
riesgo anto mi ta sigur cu na Januari nos ta yorando malay y 
nos lo mester tuma mas medida. Dus un apelacion na un y tur, 
fiesta clandestino pa aworaki no. Ban purba wanta un poco 
mas y mira con nos ta logra sali di berdad for di e crisis. Nos ta 
sperando e vacunanan yega pa comienso di aña cual tambe 
por yuda anto e ora nos por bay bek poco poco na normalidad. 


Djies wak e paisnan rond di nos, wak Corsou. Nan ta pasando 
den momentonan dificil. Aworaki nos por bisa nos tin e virus 
domina pero un descuido e lo por sali di man y esaki ta loke 
nos tur como comunidad mester duna di nos parti pa evita”, 
Prome Minister a termina ta bisa. 








Å 

MINISTER XIOMARA MADURO 


MINISTER XIOMARA MADURO A CORONA 
MISS UNIVERSE ARUBA HELEN PISAMISM GIA 


Diaranson ultimo Minister Xiomara Maduro tabata tin e placer 








y honor di haci e acto di coronacion di Aruba su candidata 
pa Miss Universe srta Helen Hernandez. Minister Maduro ta 
desea Helen y Star Promotion hopi exito pa representa Aruba 
dignamente. Masha pabien na Aruba su candidata pa Miss 
Universe srta. Helen Hernandez. 

MINISTER MADURO TA ANUNCIA CU TA 
DIGITALISA E CERTIFICADO DI SALIDA DI 
BARCO PA POR FACILITA COMERCIO Y 
REDUCI 'RED TAPE' 








AANKONDIGING BEGUNSTIGEND BELEID 
van 


DE MINISTER VAN FINANCIËN, ECONOMISCHE ZAKEN EN CULTUUR 


DIGITALISERING VERTREKPAS MOTORBOTEN BIJ UITKLARING 


De Departamento di Aduana (Douane) is al geruime tid bezig met het automatiseren van 
de dovaneprocessen en het optimaliseren van douanedocumenten in het onna Asycuda 
World systeem (hiema: Asycuda), Om als Douane verder te kunnen digitaliseren en de 
optimalisering van processen en formuleren voor het bedrijfsleven te bevorderen. dient 
de uitklaring van schepen in het Avscuda systeem te worden geimplementeerd door het 
huidige omslachtige proces van de papieren vertrekpas met plakzegel verder te 
digtaliseren. Di zal bijdragen aan administratieve lastenveriching van het bedrijfsleven 
en een efficiënt utklaringsproces door de Douane: 


Den cuadro di e automatisacion di e procesonan dentro di 


Op grond van het voorgaande keur ik goed, dat vooruitlopend op de invoering van de 


Departamento di Aduana y pa optimalisa e documentacion 


den e sistema online Asycuda, e siman aki Minister Maduro 
a anuncia cu ta digitalisa e certificado di salida di barco. Cue 
cambio aki e papelnan y e stampia cu tabata necesario ora di 
salida di barco ta pasa pa pasado. Di e manera aki e proceso 
di salida ta wordo incorpora como un modulo di Asycuda y 
ta keda digitalisa pa facilita comercio ya cu ta reduci ‘red 
tape." Anticipando riba e cambio di ley necesario, e certificado 
digital ta bira posibel desde su anuncio den e Gazetta Oficial 
(Landscourant) di Aruba dia 18 di december 2020. 


welswizigingen in zowel de Landsverordening in. uit- en doorvoer (AB 2000 GT 10) en 
de Zegelverardening (AB 1998 no. GT 1), de verrekpas digitaal kan worden uitgereikt 
door de Douane en voorts vrij van zegel is. De bijzondere omstandigheden als gevolg 
van de COVID-19 pandemie zijn aanleiding geweest om eerder en sneller te digitaliseren. 


Dit begunstigend beleid za! van kracht zin met ingang van de datum van ondertekening 
Dit beleid za in de Landscourant worden geplaatst 


Oranjestad, 10 december 2020 


De minister van Financiën, Economische Zaken en Cultuur, 


mr. XJ Maduro 














Minister di Finansa, 
Asuntonan Economico y Cultura 

MINISTER DI TURISMO, SALUD Y DEPORTE 


MINISTER DANGUI ODUBER 

Minister Dangui Oduber: 
TA ANUNCIA VUELO DIRECTO FOR DI 


LONDON PA ARUBA 


Minister di Turismo Sr. Dangui Oduber ta anuncia cu 16 
di december proximo Aruba lo re-introduci vuelonan for di 
Inglatera. E vuelonan aki lo wordo haci pa e aeroliña di TUI 
cu lo tin vuelonan non-stop 1 biaha pa siman for di London 
Gatwick pa Aruba. Na momento cu Inglatera a anuncia cu su 
habitantenan por biaha atrobe Aruba, Airport Authority hunto 
cu Aruba Tourism Authority a cuminsa haci nan esfuerso pa 
amplia e vuelonan pa Aruba. 


Te cu awor TUI ta planea pa opera su vuelonan semanal di 16 
di december te cu 31 di oktober 2021 y e vuelo lo bay opera 
cu 288 asiento. Durante e temporada aki ta proyecta cu lo por 
trece alrededor di 8.400 pasahero na un grado di ocupacion di 
70%. Di aña 2015 te cu 2019 Aruba a ricibi un total di 71.360 
bishitante procedente di Inglatera. 


Locual ta hopi positivo pa remarka ta cu Inglatera ta e prome 
pais cu a cuminsa duna su habitantenan e vacuna pa cu 
COVID-19 y ta e 'frontrunner' den esaki segun e mandatario. 
Ya Inglatera ta bayendo pa su di 2 siman cu e ta vacunando 
su cuidadanonan y sigur esaki ta hopi positivo mirando cu e 
demanda di turistanan Ingles pa Aruba ta grandi. 


Minister Oduber a sigui bisa cu semper Merca tabata e mercado 
turistico mas importante y recientemente e destinacion di 
Newark, New Jersey a keda estableci un biaha mas pa Jet 
Blue. Pero teniendo na cuenta cu Merca no ta pasando den 
su miho momentonan den e pandemia y e cifranan di contagio 
ta keda aumenta diariamente. Esaki ta kita e confiansa di e 
biaheronan mericano y pesey e diversificacion di nos rutanan ta 
hopi importante. Nos maneho di turismo ta dirigi riba turistanan 
afluente y tambe diversificacion. Cu e ruta nobo aki nos ta 
logra diversifica nos turismo den un mercado importante cu 
hopi potencial. Minister Oduber ta demostrando cu accionan 
concreto con ta haciendo tur su esfuerzo pa nos por recupera 
nos turismo y economia. 









































E hecho cu Hulanda algun siman pasa a pone Aruba riba e 
codico geel, ya caba por mira un aumento den e biaheronan 
Hulandes pa Aruba. KLM tambe a aumenta su vuelonan pa 
Aruba, e vuelonan cu tabata bay diariamente pa Corsou a 
wordo re-dirigi pa Aruba mirando cu hermana isla Corsou tin 
codico oraño y no ta pasando den nan miho momento. 


Finalmente Minister Dangui Oduber ta manda palabanan di 
pabien pa Aruba, pabien na Ministerio di Turismo, ATA y AAA 
NV pa un otro gran logro. Alabes ta recorda un y tur pa mantene 
cautela y keda cuida, ban cuida nos turismo y sigui recupera 
nos economia. 


NN 

MINISTER DI DEPORTE, SR. DANGUI ODUBER 
A RECONOCE E GRAN LABOR DI 4 PERSONA 
CU A SIGNIFICA HOPI PA LANDAMENTO 
ESCOLAR DEN PERIODO DI EXAMEN 


Diabierna mainta na Piscina Olimpico, Roly Bisslik na Savaneta, Fn 
Su Excelencia Minister di Deporte, Sr. Dangui Oduber a tuma 
e momento pa pone cuater baluarte "in het zonnetje'. E cuater 
personanan aki ta Bram Koole, Geoffrey Ho A Sjoe, Winnie 
Bisslik y Maicha Croes. Hunto nan tin hopi aña ta contribui na e 
formacion di nos muchanan di landamento. Pa hopi aña Bram, 
Geoffrey, Winnie y Maicha ta yuda cu e examen di zwemles pa 
nos muchanan di klas 3 di Scolnan Basico na Aruba. Cu nan 
conocimento, experiencia y contribucion esaki sin duda ta un 
ayudo enorme pa e organisacion di landamento escolar y e bin 
refleho cu e lo tini den tur sentido riba nos muchanan. 






























Pabien na tur cauter persona cu e bunita reconocimento 
aki. Y danki un bes mas Stichting Schoolzwemmen Aruba. 
Gobierno di Aruba ta gradici boso pa boso esfuerso, amor 
y dedicacion na schoolzwemmen. Boso trabou boluntario ta || 
wordo grandemente aprecia pa nos gobierno. 

Minister Dangui Oduber: 
MUV PROBABEL NA JANUARI 2021 ARUBA 


LO POR HAVA ALGUN VACUNA 











Den un entrevista cu Minister di Salubridad Publico Sr. Dangui 
Oduber e mandatario a indica cu diamars a tuma lugar un 
reunion cu e 4 paisnan di Reino hunto cu Staatssecretaris di 
Volksgezondheid, Welzijn en Sport Sr. Paul Blokhuis caminda 
a atende e tema specifico di e vacuna. Den e reunion aki 
Hulanda a informa riba e ultimo desarovonan cu tin pa cu e 
vacuna. Tur cos ta mustra cu e vacuna di di Pfizer lo wordo 
aproba pa European Medicines Agency na fin di December. 


Hulanda ya caba a haci un bestelling riba e vacunanan di 
Pfizer y Moderna cu lo wordo aproba na comienso di januari. 
Na momento cu esakinan keda aproba Hulanda lo ricibi 
solamente 500 mil vacuna den e prome bestelling y esaki 
mester wordo parti pa ful Reino Hulandes. Aruba no lo ricibi un 
gran cantidad den e prome bestelling. Aruba lo ricibi algun cien 
vacuna, e vacunanan cu yega prome ta bay pa e frontlinersnan, 
trahadornan di cuido, grupo di risico y e grandinan pero asina 
mes e no lo ta suficiente y limita segun Minister Oduber. 





CONDICIONNAN DI HULANDA 

Pa Aruba bin na remarke pa ricibi e vacuna for di Hulanda, 
Aruba mester cumpli cu e condicionnan estableci pa Hulanda 
asina e mandatario a trece dilanti. 

f: Mester tin un plan di ehecucion 

PA Mester tin un planificacion 

3. Mester tin un sistema di registro 

4. Mester tin un 'storage place' special pa mantene e 
vacunanan na un temperatura di (min)-80 grado Celsius 

5. E 'storage place' mester wordo protehi pa securidad na 
tur momento 

E plan aki mester wordo manda pa Hulanda delanta, Hulanda 
ta controla e plan v si e ta cuadra cu tur nan rekisitonan bo ta 
bin na remarke pa hava e vacuna. Minister Oduber a sigui bisa 
cu va Aruba a manda tur e rekisitonan caba pa Hulanda v ta 
den espere. 


TREND MUNDIAL CONTRA VACUNA 

Minister Oduber atrece dilanti cu actualmente tin un movimiento 
mundial di personanan cu ta anti e vacuna pa un of otro motibo 
y na Aruba no ta excepcion. Esaki a keda demostra den 
diferente ecuesta haci rond di mundo y e resultado averahe ta 
cu 50% ta di acuerdo cu e vacuna y 50% no ta di acuerdo cu 
e vacuna. Tin un tendecia cu e grupo cu ta contra di e vacuna 
ta purba di haci destruccion na e facilidad nan cu ta warda 
e vacuna y pa es motibo Hulanda ta exihi pa tin seguridad 
na e “storage place”. Minister Oduber a menciona den varios 
ocacion cu e ta respeta e opinion di cada cuidadano, e ta ked 
ana cada cuidadano si nan ta tuma e vacuna of ta nenga di 
tuma esaki, e vacuna no ta obligatorio e mantatario ta afirma. 


CAMPAÑA DI CONSCIENTISACION 

Minister Dangui Oduber a indica cu Aruba lo por haya e 
vacuna den luna di januari, esaki no ta bay nifica cu COVID-19 
lo desaparece. E mandatario a splica cu ta hopi importante 
pa sigui mantene tur e protocolnan. Gobierno di Aruba ta na 
altura cu hopi hende ta hopi skeptico over di e vacuna, pa es 
motibo Gobierno lo bay bin cu un campaña agresivo pa asina 
conscientisa e pueblo. E campaña ta pa educa e pueblo riba 
e vacuna, lo mustra riba e beneficionan cu e vacuna lo por tin 
pero tambe lo educa pueblo riba e efecto negativonan cu e 
vacuna por tin. 





Informacion di Gobierno transparente! 

Campaña Compra Local, Di Nos Pa Nos Mes: 


MAYAN DIASABRA TIN ENTRETENIMENTO 
Y AMBIENTE DEN CAYA BETICO CROES PA 
ASINA COMUNIDAD POR HACI COMPRA 


E campaña Cumpra Local ta continua y 
pa pone poco ambiente den Caya Betico 
Croes durante di e temporada di Dianan 
di Fiesta den, Minister Xiomara Maduro 
a bini cu e iniciativa pa facilita pa por tin 
algun entretenimento den Caya Betico 
Croes durante e luna di december. Na 
dos punto den Caya Betico Croes lo tin 
presentacion di miniteca cu lo entrene 
cu musica di fin di aña tur esnan cu haci 
nan compras pa e temporada di fiesta. E 
dos puntonan lo ta La Moderna y dilanti 
ex Bon Bini Bazar. 


E meta di e campaña Cumpra Local, Di 
Nos Pa Nos Mes ta pa conscientisa nos 
comunidad riba e importancia pa cumpra 
producto y/of haci uso di servicio di nos 
negoshinan local pa yuda reconstrui 
economia di Pais Aruba. Cumprando 
local tin su beneficio pa Pais Aruba, como 
cliente bo ta sostene empleo y comercio 
local, bo ta inverti den economia local 
pa mantene e placa na Aruba y bo ta 
yuda stimula entrepeneurship pa futuro 
generacion. Bo tin un compromiso cu 
nos Pais, Cumpra Local, Di Nos Pa Nos 
Mes. 


Mayan un bes mas lo tin entretenimento 
denCayaBeticoCroes vtaunoportunidad 
pa por haci compras. Un invitacion na 
nos comerciantenan pa probecha di 
e oportunidad cu tin entretenimento y 
ambiente y asina ofrece nan producto- 
y ofertanan na e clientenan durante e 
temporada aki. 











Q 


Schedule di entretenimento den Caya Betico Croes 
Ambiente di hacimento di compras | Entretenimento di DJ | 
Ambiente di Pasco 


DIA 8 ORARIO 


Diasabra, 12 december, 12 pm - 6 pm 
Diasabra, 12 december, 12 pm - 6 pm 
Diasabra, 19 december, 12 pm - 6 pm 
Diasabra, 19 december, 12 pm - 6 pm 
Diaranson, 23 december, 12 pm - 6 pm 
Diaranson, 23 december, 12 pm - 6 pm 
Diahuebs, 51 december, 10 am - 4 pm 
Diahuebs, 31 december, 10 am - 4 pm 


LUGA 


Dilanti di Ex Bon Bini 
Banda di La Moderna 
Banda di La Moderna 
Dilanti di Ex Bon Bini 
Banda di La Moderna 
Dilanti di Ex Bon Bini 
Banda di La Moderna 
Dilanti di Ex Bon Bini 

Minister di Finansa, 
Asuntonan Economico y Cultura 

Sharline Koolman - DVG: 
INVESTIGACION DI “SEROPREVALENTIE” 
LO YUDA PA PA ADAPTA FUTURO MANEHO 
RELACIONA CU COVID 








Pa locual ta e “seroprevalentie”, Sharline Koolman di DVG a 
anuncia durante rueda di prensa cuta haciendo un investigacion 
hunto cu Hulanda a traves di ‘National Institute for Public 
Health and the Environment (RIVM). E motibo pa cual a scoge 
Aruba pa haci “seroprevalentie”, ta door di e cantidad di test 
cu a wordo haci na Aruba y e cantidad di casonan positivo cu 
tabatin te cu awo. 





Pa e estudio lo acerca un grupo representativo di e populacion 
di Aruba, incluso esnan cu a wordo contagia caba cu Covid 
y lo puntra nan pa yena un cuestionario y pa saca sanger. 
Laboratorio di Hospital den cooperacion cu RIVM lo ehecuta 
e testnan necesario. Pa asina haya un bista a traves di e 
investigacion pa asina compronde e nivel di inmunidad contra 
SARS-CoV-2 door di midi anticurpa presente den e muestra 
di sanger. Asina tambe por compara Aruba su datonan cu 
esun di Hulanda y otro paisnan cu lo por a hacie caba. Den 
Koninkrijk, Aruba y Hulanda so lo tin e data aki disponibel door 
di e cantidad di casonan positivo cu nos tabatin. A base di esey 
por duna informacion pa direccion di maneho. 


Pues pueblo por ta na altura di locual cu ta andando, pa si bo 
wordo acerca porfabor duna cooperacion pasobra esaki lo por 
yuda pa traha riba manehonan cu mester introduci of adapta 
den futuro. Esaki lo ta door di un invitacion cu ta wordo parti 
di post cual lo invita un persona di un edad specifico cu ta 
biba na e adres. Kiermen, e carta no ta dedica na un persona 
specifico, pero un persona den un categoria di edad. 





DVG CU ALGUN RECORDATORIO Y 
RECOMENDACION IMPORTANTE PA TUR 
LOCAL CU TA BIAHA DEN E TEMPORADA AKI 


Den e temporada aki di fin di aña, tin hopi residente cu a bay y/ 
of ta bay den exterior sea pa vakantie of trabou. Sra. Sharline 
Koolman di DVG ta recomenda cada persona pa na e momento 
cu ta biaha pa verifica kico ta aplicabel pa e Pais cu ta bayendo. 
Por haci esaki via e Pais su website teniendo na cuenta cu 
protocolnan por cambia di un dia pa otro, dependiendo di e 
situacion di e Pais. Tambe ta pidi pa prome cu sali for di Aruba 
pa yena e ED-Card online y download DVG su Health App. 


Pa loke ta e ED-Card online (Embarkation and Disembarkation 
Card), mester subi e website edcardaruba.aw. Ta importante 
pa haci esaki pasobra prome cu subi e vuelo bek pa Aruba, 
mester tin'e vena pa no stagna e proceso na aeropuerto. 
Tambe ta pidi pa download e Health App dí DVG cual ta pa 
unabes cu yega Aruba, por haci e test di PCR na aeropuerto. 
Riba e ED-cCard online bo por paga pa haci e test di covid ora 
cu yega Aruba. Si acaso bo ta afo y bo tin e posibilidad pa test 
afo y upload esaki riba e sistema tambe por pero, na Aruba 
tambe por haci esaki como residente unabes cu paga online. 
E ora ey lo test na aeropuerto. 


Ta importante pa cada persona mantene nan mes den 
cuarentena na nan cas te ora cu nan haya resultado. Mayoria 
biaha e resultado ta drenta despues di 7 of 8 ora cu a test 
(esaki por tuma te cu 12 ora), teniendo na cuenta e cantidad di 
test cu laboratorio tin. 


Tambe ta pidi pa limita aglomeracion na aeropuerto, preferibel 
un persona so bin y pa e uza tapaboca. Y ta conseha pa 
mantene distancia cu familiarnan na cas. Esaki ta pa preveni 
y proteha bo famia. Hasta despues cu ricibi resultado di test 
negativo, ta recomenda pa mantene 10 dia den cuarentena 
pa ta mas sigur cu no tin e virus y limita riesgo di contagia 
otro persona. Ademas, den e periodo aki ta recomenda pa haci 
cas limpi mas frecuentemente, ventila cas y mantene distancia 
mas tanto cu por. 


Por ultimo ta hopi importante pa ta bon na altura di medidanan 
di cada Pais prome cu biaha pa evita problema. Y ta consehabel 
pa cumpra un seguro di viahe apart cu ta cubri posibel gastonan 
medico, Sra. Koolman a termina bisando. 

Departamento di Salud Publico: 


UPDATE 11 DI DECEMBER 2020 


Segun resumen di awe 14 persona mas a recupera, a registra un total di 20 caso nobo di Covid-19, di cual tur ta 
residente, cantidad di testnan ehecuta ayera ta 493 ‘positivity rate’ local riba dia di ayera ta 10%). 
Activo tin awe 106 caso, cantidad di fayecido relaciona cu Covid-19 ta na 46. 


Hospital ta informa cu tin un total di 10 persona interna di cual 0 ta den Cuido Intensivo y 10 isola riba piso general. 


Ta urgi cada persona pa sigui proteha bo mes na tur instante. Bo no sa kende por tin e virus pa cual motibo bo 
mester sigui proteha bo mes. 


E yamado ta na comunidad pa den e dianan di fiesta venidero, sigui mantene distancia, sigui aplica higiena, sigui 
uza tapaboca, sigui test pa covid sibo tin sintoma, sigui mantene isolacion of cuarentena ora bo wordo instrui, sigui 
cumpli y sigui cuida. Di forma aki nos lo por disfruta di e dianan festivo sano den compania di nos famia y sernan 
stima. 


Aruba ta conta cu bo! 


11/12/2020 NO-RESIDENTE 


0 
Activo 106 92 14 


Positivo 5031 4894 137 








1.5 m 


Minimo 


Mantene Beach cera Max 4 persona 
distancia 12'or AM - 5'or AM na mesa 

